
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ 


Αρ. Φύλλου 40 


22 Μαρτίου 1994 


ΝΟΜΟΣ ΥΠ’ ΑΡΙΘ. 2195 

Κύρωση Συμφωνίας μεταξύ του Υπουργείου Υγείας, Πρό¬ 
νοιας και Κοινωνικών Ασφαλίσεων της Ελληνικής Δημο¬ 
κρατίας και του Υπουργείου Εργασίας και Κοινωνικών 
Ασφαλίσεων της Κυπριακής Δημοκρατίας γ/α συνεργασία 
στους τομείς ευημερίας / πρόνοιας και σε θέματα που 
αφορούν τα άτομα με ειδικές ανάγκες. 

Ο ΠΡΟΕΔΡΟΣ 

)ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδομε τον ακόλουθο νόμο που ψήφισε η Βουλή: 

'Αρθρό'πβώτο 

Κυρώνεται και έχει την ισχύ, ποΐτ-ββίζει το άρθρο 28 
παρ. 1 του Συντάγματος, η Συμφωνία μεταξύ του Υπουρ¬ 
γείου Υγείας, Πρόνοιας και Κοινωνικών Ασφαλίόεων της 
Ελληνικής Δημοκρατίας και του Υπουργείου Εργασίας και 
Κοινωνικών Ασφαλίσεων της Κυπριακής Δημοκρατίας για 
συνεργασία στους τομείς ευημερίας / πρόνοιας και σε θέ¬ 
ματα που αφορούν τα άτομα με ειδικές ανάγκες, που υπο- 
γράφηκε στη Λευκωσία στις 28 Ιουνίου 1993, της οποίας 
το κείμενο, σε πρωτότυπο στην ελληνική γλώσσα, έχει ως 
εξής: 

ΣΥΜΦΩΝΙΑ ΜΕΤΑΞΥ ΤΟΥ ΥΠΟΥΡΓΕΙΟΥ ΥΓΕΙΑΣ, 
ΠΡΟΝΟΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ ΤΗΣ 
ΕΛΛΗΝΙΚΗΣ ΔΗΜΟΚΡΑΤΙΑΣ ΚΑΙ ΤΟΥ ΥΠΟΥΡΓΕΙΟΥ 
ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ ΤΗΣ 
ΚΥΠΡΙΑΚΗΣ ΔΗΜΟΚΡΑΤΙΑΣ ΓΙΑ ΣΥΝΕΡΓΑΣΙΑ 
ΣΤΟΥΣ ΤΟΜΕΙΣ ΕΥΗΜΕΡΙΑΣ / ΠΡΟΝΟΙΑΣ ΚΑΙ ΣΕ 
ΘΕΜΑΤΑ ΠΟΥ ΑΦΟΡΟΥΝ ΤΑ ΑΤΟΜΑ 
ΜΕ ΕΙΔΙΚΕΣ ΑΝΑΓΚΕΣ 

Άρθρο 1 

Τα δύο Συμβαλλόμενα Μέρη θα συνεργάζονται στους 
τομείς που αναφέρονται στο άρθρο 2, τηρώντας τους νό¬ 
μους και τους κανονισμούς που ισχύουν σε κάθε χώρα 
αντίστοιχα. 

Άρθρο 2 

Χωρίς να αποκλείεται γενικότερη συνεργασία και σε άλ¬ 
λους συναφείς τομείς, η μεταξύ των δύο Συμβαλλόμενων 
Μερών συνεργασία περιλαβμάνει τους τομείς της κοινωνι¬ 
κής ευημερίας / πρόνοιας και θέματα που αφορούν τα 
άτομα με ειδικές ανάγκες. 


Ειδικότερα, η συνεργασία περιλαμβάνει: 

(α) την ανταλλαγή δεδομένων και πληροφοριών ανά¬ 
μεσα στις αντίστοιχες αρμόδιες υπηρεσίες των Συμβαλλο- 
μένων Μερών πάνω σε μόνιμη βάση. 

(β) την συνεργασία για το Διεθνές Έτος Οικογένειας 
(1994) με ενημέρωση σχετικά με προγράμματα που πρέ¬ 
πει να πραγματοποιηθούν κατά το έτος αυτό, πραγματο¬ 
ποίηση εκατέρωθεν επισκέψεων και ανταλλαγή σχετικού 
εντύπου πληροφοριακού υλικού. 

(γ) τη μελέτη της νομοθεσίας που αφορά την κοινωνική 
πρόνοια και τα άτομα με ειδικές ανάγκες των Συμβαλλο- 
μένων Μερών, με σκοπό τη βελτίωση και εναρμόνισή της 
προς τα διεθνώς κρατούντα. 

(δ) την ανταλλαγή εμπειριών μεταξύ των αρμοδίων υπη¬ 
ρεσιών των Συμβαλλομένων Μερών, με εκατέρωθεν επι¬ 
σκέψεις πάνω σε θέματα ευημερίας / πρόνοιας και θέ¬ 
ματα σχετικά με τις αναπηρίες και τα άτομα με ειδικές 
ανάγκες. 

(ε) την ανταλλαγή εμπειρογνωμόνων και ειδικών για τη 
μελέτη εξειδικευμένων θεμάτων κοινωνικής ευημερίας / 
πρόνοιας, καθώς και σχετικά με τις αναπηρίες και τα 
άτομα με ειδικές ανάγκες. 

(στ) τη συμμετοχή λειτουργιών των αρμοδίων υπηρε¬ 
σιών των Συμβαλλομένων Μερών σε κοινά προγράμματα 
ενημέρωσης, εκπαιδευτικά προγράμματα, σεμινάρια, συ¬ 
μπόσια, κ.α. και τη συνδιοργάνωση σεμιναρίων σε εξειδι- 
κευμένα θέματα. 

(ζ) τη συνεργασία εφαρμογής κοινών προγραμμάτων 
έρευνας, συλλογής πληροφοριών και στατιστικών στοι¬ 
χείων πάνω σε θέματα που θα επιλεγούν από τις αρμόδιες 
υπηρεσίες των Συμβαλλομένων Μερών. 

(η) τη συμμετοχή εξειδικευμένων επιστημόνων από την 
Ελλάδα ως ομιλητών / εκπαιδευτών σε σεμινάρια του Τρή¬ 
ματος Υπηρεσιών Κοινωνικής Ευημερίας. 

(θ) την τεχνική βοήθεια και καθοδήγηση από ειδικούς 
από την Ελλάδα για την οργάνωση και λειτουργία Κέντρων 
Ανοικτής Προστασίας Ηλικιωμένων (Κ.Α.Π.Η.) στην Κύ¬ 
προ. 

(ι) την τεχνική βοήθεια και την ενημέρωση από Κύ¬ 
πριους ειδικούς για την οργάνωση των εξής προγραμμά¬ 
των που ενδιαφέρουν το Υπουργείο της Ελλάδας. 

(α) κατ’ οίκον φροντίδα κ.λπ. 

(β) θετές οικογένειες με αμοιβή, 

(γ) ημερήσια φύλαξη παιδιών από μητέρες, 

(ια) τη σύνταξη και ανταλλαγή μελετών πάνω στα διά¬ 
φορα θέματα που αφορούν τα άτομα με ειδικές ανάγκες, 

(ιβ) Τη μελέτη και σχεδίασμά προγραμμάτων πρόληψης 
και κοινωνικής ένταξης ατόμων με ειδικές ανάγκες. 

(ιγ) τη διαμεσολάβηση για την οργάνωση πολιτιστικών, 
καλλιτεχνικών, αθλητικών και άλλων εκδηλώσεων για 
άτομα με αναπηρίες και χρήση των ειδικών εγκαταστά¬ 
σεων, που ανήκουν στην αρμοδιότητα των Συμβαλλόμε¬ 
νων Μερών, 

(ιδ) τη φιλοξενία ομάδων ατόμων με ειδικές ανάγκες 
ανάμεσα στα ιδρύματα του ενός συμβαλλόμενου Μέρους 
στο άλλο και τη διαμεσολάβηση των Συμβαλλόμενων Με¬ 
ρών σε άλλους φορείς για την εκατέρωθεμ προώθηση του 
συναφούς τουρισμού, 

(ιε) τη συμμετοχή, όπου κρίνεται σκόπιμο και εφικτό, 
ατόμων με ειδικές ανάγκες του ενός Συμβαλλόμενου Μέ¬ 
ρους σε προγράμματα του άλλου Μέρους, 

(ιζ) την ανταλλαγή πληροφοριών από τα Συμβαλλόμενα 
Μέρη πάνω στις εφαρμοζόμενες νέες τεχνικές και τεχνο¬ 
λογία, τα τεχνικά βοηθήματα, όργανα και τεχνητά μέλη για 
την εξυπηρέτηση των ατόμων με ειδικές ανάγκες. 

Αρθρο 3 

Για την πιστή εφαρμογή της Συμφωνίας αυτής και ιδιαί¬ 
τερα την υλοποίηση των διατάξεων του Αρθρου 2, θα συ¬ 
γκροτηθούν ομάδες εργασίας από αντίστοιχες υπηρεσίες 
των Συμβαλλόμενων Μερών. 

Αρθρο 4 

4.1. Η ανταλλαγή εμπειρογνωμόνων και ειδικών, μέσα 
στα πλαίσια της Συμφωνίας αυτής, θα διενεργείται με 
βάση την ισότιμη φιλοξενία με τον ακόλουθο τρόπο: Το 
Μέρος που δέχεται τη φιλοξενία θα καλύπτει τα έξοδα με¬ 
τάβασης και επιστροφής και το Μέρος που παρέχει τη φι¬ 
λοξενία θα καλύπτει τα έξοδα διαμονής, διατροφής και 
διακίνησης μέσα στην επικράτειά του. 

4.2. Για την υλοποίηση της πιο πάνω διάταξης θα υπο¬ 
γράφονται από τα αντίστοιχα αρμόδια υπουργεία των Συμ- 
βαλλομένων Μερών ή τους υπαγόμενους σε αυτά οργανι¬ 
σμούς, μετά από έγκριση των αρμόδιων υπουργών, προ¬ 
γράμματα συνεργασίας με διετή ισχύ. Τα προγράμματα 
αυτά θα περιλαμβάνουν τους οικονομικούς και άλλους 
όρους, καθώς επίσης και τη διαδικασία εφαρμογής τους. 

Αρθρο 5 

5.1. Η Συμφωνία αυτή υπόκειται σε έγκριση σύμφωνα 
με τις διατάξεις που ισχύουν σε κάθε Συμβαλλόμενο Μέ¬ 
ρος. Η ισχύς της αρχίζει από τη μεταξύ των Συμβαλλομέ- 
νων Μερών ανταλλαγή των επικυρώσεων της Συμφωνίας 
κατά τα ισχύοντα στις δύο χώρες. 


5.2. Η Συμφωνία αυτή ισχύει για πέντε (5) χρόνια και 
ανανεώνεται αυτόματα για διαδοχικές περιόδους ενός 
χρόνου, εκτός αν ένα από τα Συμβαλλόμενα Μέρη την κα- 
ταγγείλλει γραπτώς έξι (6) μήνες από τη λήξη της. 

Έγινε και υπογράφηκε στη Λευκωσία στις 28 Ιουνίου 
1993 σε δύο πρωτότυπα στην ελληνική γλώσσα. 


ΓΙΑ ΤΟ ΥΠΟΥΡΓΕΙΟ 
ΥΓΕΙΑΣ, ΠΡΟΝΟΙΑΣ 
ΚΑΙ ΚΟΙΝΩΝΙΚΩΝ 
ΑΣΦΑΛΙΣΕΩΝ ΤΗΣ 
ΕΛΛΗΝΙΚΗΣ 
ΔΗΜΟΚΡΑΤΙΑΣ 

Δημήτρης Σιοϋφας 
Υπουργός 


ΓΙΑ ΤΟ ΥΠΟΥΡΓΕΙΟ 
ΕΡΓΑΣΙΑΣ ΚΑΙ ΚΟΙΝΩ¬ 
ΝΙΚΩΝ ΑΣΦΑΛΙΣΕΩΝ 
ΤΗΣ ΚΥΠΡΙΑΚΗΣ 
ΔΗΜΟΚΡΑΤΙΑΣ 


Ανδρέας Μουσιούττας 
Υπουργός 


Άρθρο δεύτερο 

Τα προγράμματα συνεργασίας του άρθρου 4 της Συμ¬ 
φωνίας, με τα οποία θα ρυθμιστούν ειδικότερα θέματα λε¬ 
πτομερειακού και τεχνικού χαρακτήρα, θα καταρτισθούν 
από τους αντιπροσώπους των αρμόδιων υπουργείων των 
Συμβαλλόμενων Μερών και θα υπογραφούν από τους αρ¬ 
μόδιους υπουργούς. 

Άρθρο τρίτο 

Η ισχύς του νόμου αυτού αρχίζει από τη δημοσίευσή του 
στην Εφημερίδα της Κυβερνήσεως, της δε Συμφωνίας 
που κυρώνεται μετά την ολοκλήρωση των προϋποθέσεων 
του άρθρου 5.1. αυτής. 

Παραγγέλλομε τη δημοσίευση του παρόντος στην Εφη¬ 
μερίδα της Κυβερνήσεως και την εκτέλεσή του ως νόμου 
του Κράτους. 


Αθήνα, 21 Μαρτίου 1994 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

ΥΓΕΙΑΣ, ΠΡΟΝΟΙΑΣ 

ΕΞΩΤΕΡΙΚΟΝ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Κ. ΠΑΠΟΥΛΙΑΣ ΔΗΜ. ΚΡΕΜΑΣΤΙΝΟΣ 

θεωρήθηκε και τέθηκε η Μεγάλη Σφραγίδα του Κράτους 
Βρυξέλλες, 22 Μαρτίου 1994 

Ο ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

ΓΕΩΡΓΙΟΣ ΚΟΥΒΕΛΑΚΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



